**#MySmePR**

**SITUÁCIA**

Slabá znalosť PR spôsobuje nezáujem a odliv talentovaných ľudí do iných komunikačných odvetví. Každý si vie predstaviť, čo znamená práca v reklame, dokonca aj digitálna agentúra ľuďom niečo hovorí. O PR však nevie nikto nič. ☹ Niektorí možno tušia, ale aj to často nezodpovedá realite.

**CIEĽ**

Vysvetliť, čo je to moderné PR a pritiahnuť talentované tváre do PR, či už agentúr alebo na stranu zadávateľov.

**STRATÉGIA**

Vychádzame z insightu mnohých začínajúcich PR manažérov: Keď som nastúpil do PR agentúry, netušil som, čo budem robiť. Ani vlastnej mame som to nevedel vysvetliť.

Kampaňou chceme búrať mýty o PR. Zistíme názory ľudí na PR, ktoré potom skorigujeme. Cez príbehy talentovaných a úspešných ľudí z APRSR agentúr ukážeme, čo skutočne znamená pracovať v PR.

**IDEA**

Nikto ich nevidí, nikto nevie čo vlastne robia a kto títo ľudia sú, napriek tomu formujú názory tohto sveta. #MySmePR

**EXEKÚCIA**

**Nástroje:** Obsah sústredíme navynovenomwebe APRSR, ľudí presne zacielime a na web privádzame pomocou Facebook stránky APRSR cez #MySmePR.

1. **Prieskum.** Spýtame sa novinárov, klientov, freelancerov, admenov, copíkov, študentov masmediálnej a marketingovej komunikácie, čo si myslia o PR.
2. **Zbúrame mýty o PR.** Vďaka vtipným vizuálom (mémam) vytvorených na základe výsledkov prieskumu ukážeme, aké mylné predstavy majú ľudia o PR a ako je to v skutočnosti.
3. **Inšpirácia: Talenty z PR.** Predstavíme našich ľudí #MySmePR.Zaznamenáme príbehy talentovaných a úspešných ľudí od riaditeľa cez grafika a social manažéra až po accounta naprieč všetkými APRSR agentúrami. Dáme ich na web, Facebook a do médií.
4. **Aktivácia:**

* **Deň otázok s...** **na FB APRSR**: Interaktívna diskusia s ľuďmi, ktorí chcú pracovať v PR.
* **Súťaž o stáž:** Vypracuj zadanie a pracuj v top agentúre. Identifikácia perspektívnych talentov.

1. **Komunikáciu šírime cez** **#MySmePR** a zdieľame na: HN, Stratégie, Trend, Mediálne, Refresher, Startitup.sk, Sketcher.sk - FB a web APRSR.